b'\n_START_ARTICLE_\nDarwinova medalja\n_START_PARAGRAPH_\nDarwinova medalja (angle\xc5\xa1ko Darwin Medal) je priznanje, ki ga vsako drugo leto od leta 1890 podeljuje Kraljeva dru\xc5\xbeba iz Londona za raziskovalno delo na podro\xc4\x8dju biologije. Poimenovano je po Charlesu Darwinu, slavnem angle\xc5\xa1kem naravoslovcu, za\xc4\x8detniku teorije evolucije. Priznanje spremlja denarna nagrada v vi\xc5\xa1ini 1000 funtov.'